DA
8.9.2023
Den Europæiske Unions Tidende
L 222/133
28) Punkt 6.2.4.2, underpunkt 1) og 2), affattes således: »1) En konstruktionsundersøgelse til vurdering af sporafstanden skal foretages ved hjælp af resultaterne af de beregninger, som infrastrukturforvalteren eller ordregiveren udfører på grundlag af den specifikation, der er henvist til i tillæg T, indeks [3].
Den nominelle sporafstand skal kontrolleres ved en sportracéring, hvor afstandene angives parallelt med det vandrette plan.
Anlægsgrænseværdien for sporafstand skal kontrolleres under hensyntagen til radius og relevant overhøjde.
2) Efter montering og før ibrugtagning skal sporafstanden kontrolleres på kritiske steder, hvor forskellen til anlægsgrænseværdien for sporafstand som defineret i den specifikation, der er henvist til i tillæg T, indeks [3], bliver mindre end 50 mm.« 29) I punkt 6.2.4.4 tilføjes følgende som underpunkt 3): »3) Ved monteringen inden ibrugtagningen vurderes de måleværdier, som ansøgeren eller infrastrukturforvalteren har angivet, i forbindelse med gennemgangen af den mindste vandrette kurve.
Der skal tages hensyn til de regler for modtagelse af arbejder, som fastsættes af infrastrukturforvalteren.« 30) Punkt 6.2.4.6 affattes således: »6.2.4.6.
Vurdering af projekteringsværdier for ækvivalent konicitet Vurdering af projekteringsværdier for ækvivalent konicitet foretages ved hjælp af resultaterne af beregninger, som infrastrukturforvalteren eller ordregiveren udfører på grundlag af den specifikation, der er henvist til i tillæg T, indeks [5].« 31) Punkt 6.2.4.10 affattes således: »6.2.4.10.
Procedure for vurdering af eksisterende konstruktioner 1)
Vurderingen af eksisterende konstruktioner i forhold til kravene i punkt 4.2.7.4, underpunkt 3), litra b) og c), skal foretages ved hjælp af en af følgende metoder: a) en kontrol af, at værdierne for EN-strækningskategorier i kombination med den tilladte hastighed, der er offentliggjort eller bestemt til offentliggørelse, for de strækninger, som konstruktionerne tilhører, stemmer overens med kravene i tillæg E b) en kontrol af, at værdierne for EN-strækningskategorier i kombination med den tilladte hastighed, der er specificeret for broerne eller konstruktionen, eller alternative krav, der er specificeret med LM71 og faktoren alfa (α) for P1 og P2, er i overensstemmelse med kravene i tillæg E c) en kontrol af den trafikale belastning for konstruktionerne eller udformningen i forhold til minimumskravene i punkt 4.2.7.1.1, 4.2 7.1.2 og 4.2.7.2.
Ved kontrol af værdien for faktoren alfa (α) i henhold til punkt 4.2.7.1.1 og 4.2.7.2 er det kun nødvendigt at kontrollere, at værdien for faktoren alfa (α) stemmer overens med værdien for faktoren alfa (α), der er omhandlet i tabel 11 d) hvis kravet til en eksisterende bro er specificeret med henvisning til den konstruktionsmæssige belastningsmodel HSLM i tillæg E, skal vurderingen af den eksisterende bro foretages ved hjælp af en af følgende metoder: — kontrol af specifikationerne for konstruktionen af den eksisterende bro — kontrol af specifikationerne for den dynamiske vurdering — kontrol af den offentliggjorte belastningskapacitet for den eksisterende bro i infrastrukturregistret (RINF) for parameter 1.1.1.1.2.4.2 (strukturers overensstemmelse med højhastighedsbelastnings­ modellen (HSLM)) e) når kravet til en eksisterende bro er specificeret med henvisning til alternative dynamiske belastningskrav (tillæg E, note 8), skal vurderingen af den eksisterende bro foretages ved at kontrollere specifikationerne for den dynamiske vurdering af disse alternative belastningskrav i forhold til kravene i tillæg E, note 8.